ISPRAVNOST UČENJA FATIHE 


Nažalost, nerijetko čujemo nekoga kako ne zna tačno proučiti čak ni 
Fatihu, a to je zbog toga što Fatiha sadrži čak devet harfova, odnosno 
glasova koji ne postoje u našem jeziku. Učenje Fatihe u namazu je 
vadžib u hanefijskom mezhebu, a kod velikog broja učenjaka to je 
farz. 

Neki od nas su Fatihu naučili od svojih ukućana, neki u mektebu (ili 
mejtefu), a veliki broj ju je to uradio čitanjem transkripcije (sa 
latinice). I budući da je Fatiha veoma važna za namaz i često se 
nedovoljno tačno ili čak nespravno uči, neprijatno je Ijudima da kod 
nekoga provjere svoje učenje ove sure, kao što je nezgodno i da neko 
ide i zaustavlja Ijude da bi ih provjerio kako je uče, da li ispravno 
izgovaraju harfove kojih nema u našem jeziku. 

Prije dvije ili sada već tri godine u Poslanikovoj džamiji postoje halke Kur'ana koje su 
namijenjene samo za hadžije odnosno za mu'temire, one koji su došli obaviti umru. Njima se 
pruža prilika da tokom svog višednevnog boravka daleko od očiju sredine u kojoj žive, u Medini 
pred nekim hafizom ili šejhom prouče Fatihu i da ih on ispravi. 

I meni se ponekad javi neki naš hadžija ili mu'temir da je stigao u grad Allahovog Poslanika, 
sallallahu alejhi ve sellem, i da bi volio da se vidimo i malo družimo. Meni to bude posebno 
drago, jer nas ovdje u udaljenosti od naše domovine obraduje da vidimo svakog vjernika sa 
naših prostora. 

lako naša druženja budu lijepa, a često i nezaboravna, veoma veoma rijetko se desi da zajedno 
proučimo neki odlomak iz Kur'ana. A zbog toga što je navedeni problem sa čitanjem Kur'ana 
čest, a neprijatno je da bilo koga ispitujem i da mu možda na neki način umanjim Ijepotu 
boravka u ovom svijetlom gradu, ja onda postavim pitanje: "Jesi li ikada učio Kur'an kod nekog 
hafiza ili šejha iz Poslanikove džamije?" 

Odgovor naravno bude da nije, a onda ja nastavim: "Pa zar ne bi volio da se osim sa nagradom 
za hadž ili za umru vratiš, a da si učio Kur'an kod hafiza u Poslanikovoj džamiji?" -"Naravno da 
bih," - najčešći je odgovor, "ali ja ne znam arapski." I onda ga uzmem i pokažem mu jednu 
ovakvu halku i kažem mu: "Vidiš, niko od ovih Ijudi iz halke ne zna arapski, oni nisu arapi, ali su 
došli da prouče odlomak iz Kur'ana i šejh/profesor ih ispravi. Kako to rade? On se nasmije onom 
čije učenje želi da čuje i kaže mu: "lqre"', i onda on prouči odlomak a potom ga on ispravi. Ako 
više njih griješi, onda on prvi uči naglas, a svi za njim ponove. I tako oni uče Allahovu knjigu, u 
Poslanikovoj džamiji, a da niko od njih ne zna arapski." 

I onda se Ijudi zagriju i jedva čekaju priliku da prisistvuju tim halkama. Ja ne znam koliko neko 
nauči jer, opet, nezgodno je da bilo koga ispituješ. No, ipak kada želimo uvijek možemo naći 
način da Ijudima ukažemo na dobro djelo, a da pazimo na njihove emocije i na njihovo stanje. 

Zato ako budete nekada dolazili na hadž ili na umru, ponesite sa sobom i ovaj dar, ovu priliku da 
proučite odlomak iz Kur'ana pred hafizom u Poslanikovoj džamiji u Medini, te možda i ispravite 
greške prilikom učenja koje vam se potkradaju. 

Nikad ne treba za takve stvari truda žaliti, niti kao dobro djelo podcjenjivati. 

KRAJ 



